  Туспуктэм: vk.com (Сергей Юрин) Наталия Сильвестрова 12-ти пӧсьтолэзе Удмуртиын сизьзор ортчиз, со йырин куд-ог ёросъёсын юртъёс но мерлыко интыослэн липетъёссы сӧриськизы. Пичи Пурга ёросыс изъян луэм коркаосын улӥсьёс 20 сюрсозь манет компенсация басьтыны быгатозы. Со сярысь ёрослэн тӧроез Сергей Юрин «ВКонтакте» мерлыко вотэсысь бамаз ивортӥз. Юртлэн оглюкетэз арам луэм дыръя 10 сюрсозь манет тырозы, корка быдэсак изъян луэм дыръя – 20 сюрсозь манет Ыштонъёсты берыктон понна улӥсьёс ёрос администрацие вазиськыны быгатою. Юанъёсын 8 (950) 828-45-23 телефон номеръя жингыртыса вазиськоно. Сӧриськем трос квартираен юртъёсъя ужъёс нимысьтыз, тупатъянъя фонд но кивалтӥсь огазеяськонъёс пыр ортчозы. Тодэ вайытом, 12-тӥ пӧсьтолэзе урод куазь йырин Удмуртиын 37 юртлэн но 5 мерлыко интылэн липетэз сӧриськиз. Тегъёс: Шимучыръёс Мерлык коньдон ПичиПурга Удмуртия  